**ROCK’N’ROLL SOOLO JA DUO ERILLISKILPAILUN SÄÄNNÖT**

**Kilpailun kulku**

Kussakin karsinnassa saa karsia enintään puolet osallistujista. Poikkeuksellisesti voidaan karsia puolet osallistujista +1, mikäli muuten jouduttaisiin tanssittamaan ylimääräinen karsintakierros (12, 24, 48…-tilanteissa).

Finaaliin ei tulisi osallistua enemmän kuin kuusi osallistujaa. Mikäli kilpailuun on ilmoittautunut vain seitsemän (7) osallistujaa, voidaan se käydä suoraan loppukilpailuna näiden osallistujien kesken.

Mikäli finaaliin tulisi tasapisteiden vuoksi seitsemän (7) osallistujaa, käydään loppukilpailu näiden kesken. Mikäli loppukilpailuun tulisi tasatilanteen vuoksi kahdeksan (8) tai useampia osallistujia järjestetään uusinta tasapisteissä olevien kesken.

Osallistujien jatkoon pääsy määräytyy tuomareiden antamien pisteiden perusteella.

Finaalissa tuomarit pisteyttävät kilpailijat ja kilpailijoiden sijoitus määräytyy pisteiden perusteella samalla tavalla kuin karsinnassa. Eniten pisteitä saanut kilpailija sijoittuu ensimmäiseksi, toiseksi eniten toiseksi, jne.

Sekä karsinnassa että finaalissa samaan aikaan lattialla saa tanssia maksimissaan kaksi kilpailuyksikköä.

*Ikäsarjat, kategoriat, musiikin nopeus, tanssinkesto ja vaaditut kuviomäärät*

| Ikäsarja | Ikä | Kokoonpano | Tanssi kesto | Musiikin  nopeus | Perusaskelten määrä |
| --- | --- | --- | --- | --- | --- |
| Soolo juniorit | Enintään 14v. | 1 henkilö | 45 s. - 1 min. | Karsinta: 45-48 Finaali: Vapaa | 4, joista 1  sivuttain  tuomareihin |
| Soolo yleinen | Vähintään 12 v. | 1 henkilö | 45 s. - 1 min. | Karsinta: 45-48 Finaali: Vapaa | 4, joista 1  sivuttain  tuomareihin |
| Duo juniorit | Enintään 14v. | 2 henkilöä | 45 s. - 1 min. | Karsinta: 45-48 Finaali: Vapaa | 4, joista 1  sivuttain  tuomareihin |
| Duo yleinen | Vähintään 12 v. | 2 henkilöä | 45 s. - 1 min. | Karsinta: 45-48 Finaali: Vapaa | 4, joista 1  sivuttain  tuomareihin |

Akrobatia on kielletty kaikissa ikäsarjoissa ja luokissa.

Karsinnoissa voi lattialla olla useampi kilpaileva yksikkö ja tällöin soitetaan kilpailujärjestäjän valitsemaa musiikkia WRRC:n hyväksymältä listalta. Finaalissa musiikkina käytetään osallistujan omaa musiikkia. Tällöin musiikin nopeus on vapaa.

**Pukusäännöt**

Kilpailuasujen tulee olla rock’n’rolliin soveltuvia. Kilpailuasujen koristeluun ei saa käyttää koristeita, jotka saattavat aiheuttaa kilpailun aikana vammoja tai loukkaantumisia.

**Arviointikriteerit**

Tanssitekniikka (Dancing technique/Art) 0-10 pistettä

* Perusaskeleiden suoritus, vartalon asennot, käsien asennot, tahti/rytmi, synkronointi ja harmonia.

Tanssikuviot (Dance figures and dancing performance) 0-10 pistettä

* Tanssikuvioiden monimuotoisuus, vaikeus ja vaihtelevaisuus, selkeys ja suoritus, synkronointi ja harmonia.

Koreografia ja esiintyminen (Choreography, entire presentation) 0-10 pistettä

* Idea, musiikintulkinta, teeman tulkinta, esiintymisasut, linjat, sisääntulo ja poistuminen.
* Synkronointi ja harmonia.

**Sääntörikkeet**

Vaadittujen perusaskeleiden puuttuminen -10 pistettä

Akrobatiakuviot -10 pistettä

Liian lyhyt tai liian pitkä ohjelma -10 pistettä